# Prometazina

La prometazina és un fàrmac de tipus antihistamínic i antiemètic de primera generació que actua com antagonista del receptor H$_1$ de la histamina.

## Ús indicat

El medicament està indicat com a antial·lèrgic tant per via oral com l'ús tòpic en forma de crema. També pot tenir forts efectes sedants i, en alguns països, es prescriu per a l'insomni quan les benzodiazepines estan contraindicades. Igual que amb la difenhidramina, la prometazina disminueix la latència del somni però no n'augmenta el temps total. Tots dos compostos són especialment útils per a pacients que no poden dormir bé a causa de reaccions al·lèrgiques agudes o la frisança que pot causar.

## Història

Els científics de Rhône-Poulenc a França van descobrir que la prometazina tenia propietats sedants més pronunciades que altres antihistamínics. El 1949, Henri Laborit, un anestesiòleg i cirurgià de l'armada francesa, que havia investigat diversos antihistamínics sintètics com a forma de "potenciar" els anestèsics per reduir la morbimortalitat pel xoc induït quirúrgicament, va provar la prometazina i va observar que l'administració d'un "còctel lític" (un narcòtic, sedant i hipnòtic) per induir una "hibernació artificial" va tenir èxit al disminuir l'ansietat del pacient i va incitar els científics de Rhône-Poulenc a buscar derivats de fenotiazina amb efectes similars.

## Usos fora de la indicació

És l'ingredient principal, juntament amb la codeína, del Purple drank (un terme de l'argot per a una droga recreativa popular en la comunitat hip-hop del sud dels Estats Units), que forma part d'un xarop per a la tos.
S'estudia la possibilitat d'utilitzar la prometazina en persones que pateixen cinetosi; no obstant això els resultats de diversos estudis difereixen entre si.

## Ús en l'embaràs i la lactància
### Embaràs

La prometazina de vegades s'usa como a un antiemètic en l'embaràs i com a complement dels analgèsics narcòtics durant el treball de part. Hi ha hagut casos de dany embrió-fetal, però no hi va haver estudis que ho confirmessin. En general, l'ús de la droga en l'embaràs sembla de baix risc per a l'embrió-fetus. És de categoria C.

### Lactància

Els mètodes de laboratori disponibles per a la detecció precisa de la prometazina en la llet de les mares humanes no són clínicament útils a causa del ràpid metabolisme de les fenotiazines. A causa del baix pes molecular (aproximadament 284), s'ha d'esperar l'excreció en la llet materna. Es desconeixen els possibles efectes d'aquesta exposició en un lactant.

## Referències

* ↑ ; Mick, Diane J.; Lauffer, Vickie; Prostka, Eloise; Nowak, Daniel «A Comparison of Two Differing Doses of Promethazine for the Treatment of Postoperative Nausea and Vomiting». Journal of PeriAnesthesia Nursing, 30, 1, 2-2015, pàg. 5–13. DOI: 10.1016/j.jopan.2014.01.009.
* ↑ Zhao, H; Sampson, SJ; Beck, AL; Gillies, D; Clay, FJ «Benzodiazepines for psychosis-induced aggression or agitation.». The Cochrane database of systematic reviews, 12, Diciembre 2017. Arxivat de l'original el 2018-06-12. DOI: 10.1002/14651858.CD003079.pub4 [Consulta: 12 juny 2018].
* 1 2 ; Nemeroff Textbook of psychopharmacology. 2a edició. Washington, DC [u.a.]: American Psychiatric Press, 1998. ISBN 0880488174.
* ↑ Encyclopedia of Psychopharmacology (PDF) (en anglès). Online-Ausg.. Berlin, Heidelberg: Springer-Verlag Berlin Heidelberg, 2010, p. 1074. ISBN 978-3-540-68706-1.
* ↑ Karmali, Ana; Priesol, Adrian J.; Clark, Torin K.; Sherwood, David P.; Oman, Charles M. «The Impact of Oral Promethazine on Human Whole-Body Motion Perceptual Thresholds». Journal of the Association for Research in Otolaryngology, 18, 4, 4-2017, pàg. 581–590. DOI: 10.1007/s10162-017-0622-z.
* 1 2 ; Yaffe; Freeman Drugs in pregnancy and lactation: a reference guide to fetal and neonatal risk. 10a, 2015, p. 3252-3254. ISBN 978-1-4511-9082-3.